11.11.2018 – Suomen Tanssiurheiluliitto ry\nSuomalaiset kansainvälisissä vakio- ja latinalaistanssien kilpailuissa 11.11.2018\nJULKAISTU: 11.11.2018, KATEGORIAT: Kilpailutiedotteet, Mediatiedotteet, Tulostiedotteet, Vakio- ja latinalaistanssit\nSuomen edustuspari Anton Kurttila ja Nina Anderson tanssivat tänään vakiotanssien neljännesfinaaleihin ja sijalle 19. Varsovassa käydyissä World Open -kilpailuissa. Kilpailussa kultaa voittivat liettualaisurheilijat Evaldas Sodeika ja Ieva Zukauskaite, hopeaa Vaidotas Lacitis ja Veronika Golodneva, Liettua, pronssia Venäjän pari Evgeny Nikitin – Anastasia Miliutina. Täältä voit lukea tiedotteemme eilisten latinalaistanssikisojen suomalaissuorituksista.\nPariisissa, Ranskassa tänään tanssituissa kansainvälisissä avoimissa kilpailuissa Suomen Jacopo Casotto ja Jenni Heikkilä saavuttivat tanssillaan finaalipaikan aikuisten vakiotansseissa, tullen koko kilpailun viidensiksi. Toinen suomalaisedustuspari, Joffrey Tarrade – Anni Routila, pääsivät aina semifinaaleihin saakka, loppusijotuksen ollessa kahdestoista. Voittoon vakioissa tanssivat Italian Domenico Aliberti ja Giulia De Maio, hopeaa voittivat Jean Francois Gueudry – Ilmira Yarullina, Ranska, ja pronssille ylsi finaalin toinen ranskalaispari Pasquale Sirica ja Lea Rey.\nSamana päivänä Pariisissa tanssittiin latinalaistanssikilpailu, johon ei osallistunut suomalaispareja.\nAinoana suomalaisparina kilpaan osallistuneet Santeri Tattalainen ja Aline Veijalainen tanssivat Moskovan avoimissa aluekilpailuissa aikuisten latinalaistanssisarjan sijalle 40. Sarjan voittivat filippiniläispari Cristian Vanni – Camilla Mola, hopealle tulivat Venäjän Andrey Ivanov ja Anastasia Koniukhova, pronssille tanssivat Vladimir Neykshin ja Vladislava Andreeva, Venäjä. Seuraava linkki avautuu toisella sivustolla: Katso Moskovan avoimien aluekilpailujen eilisten vakiotanssien suomalaissuoritukset.\nPäivän kilpailutuloksia pääset tarkastelemaan seuraavista linkeistä (avautuvat toisella sivustolla):\nWorld Open, aikuisten vakiotanssit, Varsova, Puola.\nPariisin kansainväliset avoimet kilpailut, aikuisten vakiotanssit, Pariisi, Ranska.\nMoskovan avoimet aluekilpailut, aikuisten latinalaistanssit, Moskova, Venäjä.\nLue myös tiedotteemme suomalaisurheilijoiden tämänpäiväisestä EM-mitalista!\nTimo Pyykköselle ja Tuuli Harjulle toinen EM-mitali Lomiankista!\nJULKAISTU: 11.11.2018, KATEGORIAT: Kilpailutiedotteet, Mediatiedotteet, Paratanssiurheilu, Tulostiedotteet, Vakio- ja latinalaistanssit\nSuomen edustuspari Timo Pyykkönen ja Tuuli Harju ansaitsivat tanssillaan pronssia tänään tanssituissa vakiotansseissa, paratanssiurheilun euroopanmestaruuskilpailuissa. Kiitollinen urheilijapari kertoo viikonlopusta jääneen onnistunut olo ja tuomariston sijoitusten antavan pontta jatkoon. Seuraavaksi Pyykkönen ja Harju analysoivat tanssitun kilpailun suorituksiaan ja suuntaavat uusien koreografioiden kehittelyyn.\n”Kyllä tämä tanssiminen on sitten mahtavaa. Kiitokset kuuluu myös tukijoille ja valmentajille. Mitalia lähdettiin kilpailuun tavoittelemaan ja nyt niitä tuli kaksi pronssista. Olo on ihan valtavan hyvä ja kiitollinen.”\nLue parin saavutuksista viikonloppuna aiemmasta artikkelistamme!\nAikuisten kymppitanssin maailmanmestaruuskisoissa, Puolan pääkaupungissa, Varsovassa, Suomen urheilijapari Marius Toperczer-Muresan ja Claudia Ketonen saavuttivat tanssillaan neljännesfinaalit. Parin loppusijoitus tuloksissa oli 21. Vuoden 2018 maailmanmestareiksi kruunattiin Viron Konstantin Gorodilov ja Dominika Bergmannova, hopealle tanssivat Daniil Ulanov ja Kateryna Isakovych, Kypros, ja pronssia sai kanadalaispari Winson Tam – Anastasia Novikova.\nToperczer-Muresan ja Ketonen saavuttivat pronssia viikko sitten käydyssä 10-tanssin Euroopan cupissa.\nKilpailutulokset löydät tämän linkin takaa\nLue STUL:n netistä myös, miten suomalaisparien kävi tänään\nmuissa kansainvälisissä vakio- ja latinalaispuolen kilpailuissa\nsekä Pohjois-Euroopan mestaruuskilpailuissa!


Garmin Vivomove Luxe ruusukulta 42 mm, älykello 010-02241-01\nGarmin Vivomove Luxe ruusukulta 42 mm...\nGarmin Vivomove Luxe 42 mm 18 karaatin ruusukullan värinen PVD-pinnoitettu ruostumattomasta teräksestä valmistettu runko ja vaalean hiekan värinen italialainen nahkahihna, älykello\nElegantti hybridiälykello, jossa on piilossa oleva, aktivoituva kaksivärinen kosketusnäyttö\nGarmin Vivomove Luxe älykello / älyranneke täydentää huippusuosittua Vivomove-sarjaa. Se sisältää kaikki päivittäisen aktiivisuuden seurannan toiminnot ja on erittäin hyvä vaihtoehto ensimmäiseksi älykelloksi.\nTyylikäs, perinteinen analoginen rannekellomalli, jossa on aidot osoittimet sekä vain tarvittaessa näkyvä kosketusnäyttö\nKupumainen safiirikristallilasi ja ruostumattomasta teräksestä valmistettu runko, jossa on kiiltävä pintaPysy yhteydessä älykkäiden ilmoitusten avulla, jotka näet suoraan ranteessasi\nPysy yhteydessä älykkäiden ilmoitusten avulla, jotka näet suoraan ranteessasi. Maksa helposti Garmin Pay -lähimaksuratkaisulla\nLinssin materiaali: kupumainen safiirikristalli\nKehyksen materiaali: ruostumaton teräs, PVD-pinnoitettu\nKotelon materiaali: ruostumaton teräs, PVD-pinnoitettu\nRanneke: vaalean hiekan värinen italialainen nahkahihna\nRungon koko: 42 x 42 x 11,9 mm\nPaino: 55,5 g\nNäytön koko: 24,10 x 18,3 kuvapistettä\nvívomove Luxe -älykello näyttää perinteiseltä analogiselta rannekellolta, mutta siinä on välttämättömiä älyominaisuuksia, joiden avulla pysyt ajan tasalla. Sen huoliteltu ruostumattomasta teräksestä valmistettu runko ja kupumainen safiirikristallilasi ovat kestäviä ja tyylikkäitä. Valikoimassa on paljon houkuttelevia värejä, verkkohihnoja ja italialaisia nahkahihnoja, jotka sopivat kaikenlaisiin tyyleihin.\nEsiin tulee piilotettu näyttö, kun kellon osoittimet poistuvat näkyvistä. Ne myös liikkuvat samaan tahtiin kuvien kanssa Osoittimet mukailevat kuvien liikettä, kun päivän askeltavoite lähestyy, tai nousevat ja laskevat sykkeen mukaan suoritusten aikana.\nKassalla maksaminen on nopeaa, kun käytät Garmin Pay -lähimaksuratkaisua.\nAjastin ja sekuntikello\nSeuraa sekuntien kulumista, kun osoittimet synkronoituvat sekuntikelloksi ja ajastimeksi.\nYhtä upea kuin kuvassa\nTodella kaunis kello ja sisältää kaikki tärkeät toiminnot ainoastaan GPS puuttuminen harmillista. Huomioitavaa, että kirkkaalla/ aurinkoisella kelillä ulkona on tosi vaikea nähdä digitaalista valikkoa.\nSopivasti toimintoja, ulkonäkö on tyylikäs eikä näytä avaruusaluksen ohjauskontrollerilta\nHienoja ominaisuuksia ja en ole vielä paneutunut kaikkiin.\nTyylikäs, paljon toimintoja. Mie tykkään.\nKello ei aina pysy oikeassa ajassa muuten olen tyytyväinen


Sujuu kuin tanssi: tammikuuta 2016\nVuoden vaihduttua on aika tehdä pientä yhteenvetoa edellisvuoden kohokohdista!\nTanssikengät: Bleyerin Boogie Woogiet ovat tukevat jalassa ja sopivat useimmille lattioille. En ole ollut muuta kuin tyytyväinen.\nYllättäjä: Peltohovi yllätti rock'n'roll- ja rautalankatyylisillä artisteilla viime keväänä; oli Jorma Kääriäistä, Marko Haavistoa, Patajätkää...\nPositiivinen kommentti: Stellassa buggin tanssimisen jälkeen: "Ihanaa kattoa kun nuoret tanssii vanhojen ihmisten tansseja!"\nNegatiivinen kommentti: "Menkää muualle keikistelemään!" Seurahuoneen pikkujouluissa.\nTanssiasu: Loppuvuodesta tykästyin punaiseen kynämekkoon, joka joustaa riittävästi, jotta se soveltuu tanssimiseen. Kellohelmat ovat tietysti näyttävimpiä tanssin pyörteissä, mutta kapeat alushameet hankaloittavat liikkumista. Valitettavasti kuva puuttuu tähän hätään.\nTanssipaikkalöytö: Suurista suunnitelmistani huolimatta en käynyt kovin monella uudella tanssipaikalla tänä vuonna, mutta paras uusista kokelaista oli Naapurinvaara, jos ei huomioida ajomatkan pituutta.\nAsiakaspalvelu: Osana tanssiviihtyvyyttä on henkilökunnan asiakaspalvelu. Stellasta saa aina hyvää palvelua, mutta Gracevillelle täytyy antaa erikoismaininta. Jos rock-henkinen baari laittaa yhden tanssiparin takia pyytämättä soimaan tangoa ja humppaa, se jos mikä on erinomaista asiakaspalvelua!\nAjomatka tansseihin: Menomatka Naapurinvaaralle minun toimiessa kartturina. ”Siis mitä! Oisko tosta muka pitäny kääntyä?” ”Eiku oliks se sittenki tosta?”\nTanssilaji: Olen edellisvuoden tapaan vieläkin fuskun kannalla. Siihen on mahdollista keksiä vaikka minkälaista kuviota eikä fuskaaminen ei ole ikinä tylsää.\nTanssimoka: Fuskun pyörteissä innostuin taivuttamaan liian reippaasti, minkä seurauksena rämähdin selälleni lattialle.\nOivallus: Tänä vuonna oivalsin, että itseään parempia tanssijoita ei kannata kadehtia, koska hyvä tanssitaito on saavutettu kovalla työllä. Heitä seuraamalla on mahdollista oppia. Toisekseen on pystyttävä myöntämään, jos joku on itseä parempi, muuten omaa tanssia ei ikinä pysty kehittämään eteenpäin.\nNyt olen tanssinut kaksi vuotta, ja olen mielestäni oppinut tänä toisena vuotena vähintään yhtä paljon kuin ensimmäisenä. Taisin vuosi sitten luvata opetella tavan polkan, mutta swing-polkka on niin yksinkertainen ja käyttökelpoinen, että sillä pärjäsi ne muutamat polkat, jotka vuoden aikana soitettiin. Viime vuoteen mahtui vain pari tanssitonta viikkoa, joten rutiinia on ainakin tanssimiseen tullut jos ei muuta. Kuten ala-asteen opettajani tapasi aina sanoa: tästä on hyvä jatkaa.


Miksi Islanti pärjää jalkapallossa(kin)? - Satu Rämö\n15.6.2016 / 17 Comments\nHuomaan yhtäkkiä asuvani jalkapallovaltiossa – ja seuraavani itsekin jalkapalloa. Jok’ikinen paikka on täynnä ”meidän poikia” (strákarnir okkar): kauppakeskukset, lehdet, radio-ohjelmat, mainokset, televisio, kaupungin kadut. Ja ihan ansaitusti tietysti. Onhan se nyt melkeinpä älytöntä, että maa, jonka koko on puolet Helsingin väestöstä, saa kasaan joukkueen, jolla pääsee jalkapallon EM-kisoihin.\n15.6.2016 at 15:40 Vastaa\nIslanti on syy miksi edes vähän nämä kisat kiinnostavat 😀 Eye candy!\n15.6.2016 at 15:45 Vastaa\nHehee, kieltämättä joo!!! Kyllä mä mieluummin katson noita viikinkipoikia kun sliipattua Ronaldoa 😀\n15.6.2016 at 15:46 Vastaa\nTai kuten täkäläisittäin sanotaan: "silmäkonvehteja"…\n15.6.2016 at 16:20 Vastaa\nKiva, kun kirjoitit, toivoinkin niin. Musta tuli täysin Islannin joukkueen ja Islannin fani viimeistään eilisen pelin jälkeen. Katsoin myös Yleltä tulleen dokumentin joukkueen valmistautumisesta EM-karsintoihin. Nimeä en muista, mutta tiedätkin varmaan sen. Mikä ihana asenne ja symppiksiä tyyppejä! Ja ah niin hyvännäköisiäkin. Todellakin katselen mieluummin näitä vaaleita, hyviltä tyypeiltä vaikuttavia viikinkejä kuin sliipattua, kiukuttelevaa Ronaldoa.\nAi niin, ne taisi olla vapaapotkuja kuitenkin, eikä rankkareita 🙂\n15.6.2016 at 16:32 Vastaa\nKiitos tarkennuksesta. Vaihdoin tekstiin. Mun jalkapallotietämys on hyvin ohutta, hehe…\n15.6.2016 at 17:29 Vastaa\nIslannin naisten jalkapallomaajoukkue on jo kaksi kertaa ollut EM kisoissa, toisella kertaa pääsivät niinkin pitkälle kuin top 8. Hyvä sun mies 🙂\n16.6.2016 at 20:56 Vastaa\nNiin on 🙂 Kertoo faktoja, joista mulla ei ole ollut aikaisemmin hajuakaan.\n15.6.2016 at 20:45 Vastaa\nSamahan se on Suomessakin. Mielestäni Suomen naisten futisjoukkue on ollut EM-kisoissa parikin kertaa ja karsinut MM-kisoihin paremmalla menestyksellä kuin miehet. Joku naisten sarjajoukkue on pelannut Mestarien liigassakin.\n16.6.2016 at 05:30 Vastaa\nJepjep. Mainitsin tästä joskus töissä miespuoliselle kollegalle ja sain osakseni vaan tuhahduksen ja epämääräisen murahduksen, että eihän se naisten fudis ole ollenkaan sama asia, eikä sitä kuulemma voi edes verrata miesten fudikseen. öö, eikös siinä ihan samalla tavalla sitä palloa veivata maalia kohti..?\n16.6.2016 at 20:58 Vastaa\nVoi eih… Mua niin ottaa päähän jalkapalloon joissakin piireissä pesiytynyt sovinistinen ajattelu. Kun Nytin telkkakolumnisti (nainen) kirjoitti hauskan jutun jalkapallosta, hän sai kamalasti vihapostia vihastuneilta miehiltä. Ja jotain naiskommentaattoriakin oli kuulemma dissatu. Öh, törkeän lapsellista menoa sellainen…\n16.6.2016 at 09:13 Vastaa\nVaimo, minä ja 9-v poika elettiin myös täysillä kun pikkuruinen Islanti voitti tasapelin epäurheilijamaisesta Portugalista. Cristiano Ronaldo käyttäytyi kuin pikku lapsi.\nLuin kirjasi "Islantilainen voittaa aina" Nizzassa viikko sitten ja ihastuin paikkaan jo mielessäni. Kirjan ja islantilaisten positiivisuus teki myös hienon säväyksen ja miniloman jälkeen palasi arkeen ja töihin vähän erilainen pilke silmäkulmassa.\nJos olisin lukenut kirjasi maaliskuussa, tämä heinäkuu olisi varmasti mennyt Islannissa. Nyt päätimme että 2017 heinäkuussa lähdemme 2 viikoksi sinne. Onko sinne kukaan hullu tullut laivalla Norja-Färsaaret-Islanti-reittiä? Olisi kiva ottaa oma auto mukaan ja tietty samalla nähdä Färsaaret ja tajuta miten keskellä ei-mitään saari on.\n16.6.2016 at 21:05 Vastaa\nTodellakin! Ihmeellistä parkumista aikuiselta mieheltä. Suostuiskohan se edes vaihtamaan sitä pelipaitaa, jota Islannin kapteeni kävi ystävällisesti pyytämässä?!\nKiitos paljon kirjapalautteesta, todella kiva kuulla että pidit kirjasta. Mä olen tullut kerran lautalla Islanti-Färsaaret-Bergen-välin kun toimme automme Islannista Suomeen. Se oli hauska seikkailu, laivareissu kesti 3 päivää ja välillä vähän keinutti mutta pahoinvointilääkkeet pitivät olon kurissa.\nNykyään se lautta tosin ei mene enää Norjaan vaan kulkee reittiä Islanti (Seydisfjördur maan itäosassa) – Färsaaret – Tanska.\n16.6.2016 at 19:47 Vastaa\nSuomen naiset ovat olleet em-kisoissa jo kolmesti ja nytkin vielä mahkut ensi vuoden kisoihin. Tiedän, koska olen aina ollut paikalla. Ja olen paikalla, jos miehet joskus pääsee kisoihin. Myös mm-karsinnat sujuneet miehiä paremmin, vaikka kisapaikkaa ei ole tullutkaan.\nUrheilussa normi on useimmiten mies, puhutaan jalkapallosta ja naisjalkapallosta. Tai maajoukkueesta ja naisten maajoukkueesta. Ei aina jaksa tätä.\nTäällähän on revennyt some-raivo, kun yle uskalsi ottaa ihan naisen kommentoimaan peliä studioon. Oikeesti, vuonna 2016! Kyseessähän oli vain Marianne Miettinen, nuorten maajoukuevalkka, uefa-valkkojen valmentaja, monen kertainen sm-sarja valmentaja. Että whkä 40 v futisasiantuntemusta, mutta mitä se voi tietää, nainen? Oikeesti. Niin paljon kun mä tätä lajia rakastan, niin välillä loppuu usko.\nJa Islannnin miehet, mahtava jengi, hurja taistelu, sympatiat heille ja kova kannatus täälläkin, että menevät jatkoon!\n16.6.2016 at 20:59 Vastaa\nYmmärrän hyvin, mäkään en jaksaisi! Ottaaa todellla paljon päähän.\nJoo mä kans luin tuosta "someraivosta". Tekisi mieli sanoa, että hiton lapselliset apinat, menkää takapihoillenne märisemään onnetonta elämäänne. Nyt ei olla enää 1920-luvulla.\nJoo, ja jännityksellä odotan lauantain peliä. Ehkä islantilaiset vetää yleisössä taas jonkun kansallisveisun. Ihanat tyypit 🙂\n16.6.2016 at 21:18 Vastaa\nTerkut Unkarista! 😉 Täälläkin repesi kun Unkari voitti ekan matsin ja lauantaina ois sit tosiaan Islanti vastassa:). Mä en kyllä seuraa pelejä, paitsi et vaikea näiltä on täysin välttyäkään…;) Joka tapauksessa huippua, et pienet maat pärjää:).\n19.6.2016 at 13:34 Vastaa\nHieno asenne islantilaisilla! Täällä Saksassa tasapelit kyllä hävitään, johtunee aiemmasta menestyksestä.


Suomen EU-puheenjohtajuuskauden prioriteetit kohdallaan - Elinkeinoelämän keskusliitto\nEtusivu / Uutiset / Suomen EU-puheenjohtajuuskauden prioriteetit kohdallaan\nSuomen EU-puheenjohtajuuskauden prioriteetit kohdallaan\nSuomen EU-puheenjohtajuuskauden ohjelma ja prioriteetit keskittyvät EU:n perusasioihin ja suurten haasteiden ratkaisemiseen. Elinkeinoelämä tukee vahvasti asetettuja tavoitteita ja on valmis osaltaan viemään niitä eteenpäin.\nYhteisten arvojen ja oikeusvaltioperiaatteen toteutuminen on oikeutetusti nostettu puheenjohtajuuskauden ensimmäiseksi tavoitteeksi. Arvot ovat hyvinvoinnin ja taloudellisen vaurauden perusta. Oikeusvaltioilla on merkittävä tehtävä yritysten vakaan ja ennustettavan liiketoimintaympäristön luomisessa.\nTavoite kilpailukykyisestä ja sosiaalisesti eheästä EU:sta käsittää sisämarkkinoiden toiminnan tehostamisen. Erityishuomiota on kiinnitetty digitaalisiin palveluihin. Jo olemassa olevan EU-lainsäädännön tasapuolisella täytäntöönpanolla päästään pitkälle. Sen vuoksi onkin oleellista, että puheenjohtajuuskauden ohjelmassa nostetaan esille laadukas ja ajantasainen sääntely. EU on kuluneella kaudella onnistunut toteuttamaan kunnianhimoista kauppapolitiikkaa turbulentista ympäristöstä huolimatta. Suomi ja EK haluavat EU:n jatkavan kunnianhimoista, avointa ja sääntöihin perustuvaa kauppapolitiikkaa.\nEU voi osoittaa globaalia ilmastojohtajuutta, kun se laatii ja toimittaa YK:lle pitkän aikavälin päästövähennysstrategiansa. EK on esittänyt, että EU:n päästöt ja hiilinielut pitää saada tasapainoon vuonna 2050. Valintojen on turvattava hyvinvoinnin ja työpaikkojen säilyminen Euroopassa. Samalla on jatkettava työtä, jotta ilmastopäästöille saadaan hintalappu maailmanlaajuisesti.\nEU-kansalaisten kokonaisturvallisuuden takaaminen edellyttää EU-tason toimia. EU:n sisäisestä ja ulkoisesta turvallisuudesta huolehtiminen luo vakautta myös yritysten toimintaympäristöön.\nElinkeinoelämän suurin EU:ta koskeva huoli on sen epäyhtenäisyys ja luottamuspula jäsenmaiden välillä. Suomen EU-puheenjohtajuuskauden ohjelma painottaa vahvan ja yhtenäisen EU:n tarvetta. Unionin hyväksyttävyys syntyy ennen kaikkea toimintakyvystä ja sovittujen asioiden toimeenpanosta. Suomalainen elinkeinoelämä on osaltaan viemässä näitä tavoitteita yhdessä eteenpäin – pragmaattisesti ja rakentavasti.


Tuoteryhmät Eteeriset öljyt Sitronella eteerinen öljy\nSitronella (kutsutaan myös nimellä citronella) on eteerinen öljy, jota on käytetty jo kauan hyttysten ja muiden hyönteisten torjuntaan kotona ja puutarhassa. Kokeile esimerkiksi tuoksulyhdyssä tai tuoksukivellä. Voit myös tipauttaa öljyä vaatteelle, mutta vaaleat kankaat saattavat värjäytyä.\nSitronellaöljyä ei tule levittää iholle sellaisenaan, mutta voit sekoittaa sitä esimerkiksi kookos- tai manteliöljyyn (tai vaikka oliiviöljyyn) ja levittää näin syntyvää tuoksuöljyä iholle. Voit lisätä samaan seokseen esimerkiksi eucalyptus- tai teatreeöljyä. Jälkimmäisellä seoksella saat paitsi hyttyskarkotteen myös antiseptisen ihonhoitoöljyn. Eteeristä öljyä lisätään tällöin muutamia tippoja 1-2 ruokalusikalliseen valittua öljyä.\nSitronellalle löytyy käyttöä myös hyttyssesongin ulkopuolella, sillä se on rauhoittava ja mielialaa kohottava. Kokeile esimerkiksi suursiivousten yhteydessä laittaa muutama tippa tätä antiseptistä öljyä pesuveteen (emulgoi ensin pesuaineeseen) tai desinfioida huoneilmaa tuoksulampun tai -kiven avulla. Voit kokeilla sitronellaa myös päänsärkyyn tai migreeniin.\n3-5 tippaa hierontaöljyyn tai veteen.\nKatso myös muut Luttu Oy:n eteeriset öljyt!\nSelaa myös nämä tuoteryhmät: Eteeriset öljyt, Luttu, Luttu


Naisen kasvot vai Huuto-taulu?\nTässä on aiemmin ollut järvi.\nMylly on muuten ollut tässä meidän talomme vieressä. Pihavajamme rakentamiseen on käytetty sen hirsiä. Missä mahtavat jauhinkivet olla?\nTäytyypä taas näitäkin mietintöjä kysyä viisaammilta.


Miten käytetään bonuskoodeja?| Kasinot.org\nMiten käytetään bonuskoodeja?\nBonuskoodit ovat koodeja, joiden avulla nettikasinoilla voi lunastaa etuja, tarjouksia, ilmaiskierroksia ja kampanjoita. Ne koostuvat yleensä sekä numeroista että kirjaimista. Niitä voi useimmiten käyttää vain kerran ja ne on tarkoitettu tiettyyn kampanjaan. Bonuskoodit olivat vuosia sitten hyvin yleisiä, mutta niiden käyttö on nykypäivänä rajoittunut paljon.\nBonuskoodien käyttäminen on onneksi hyvin helppoa. Vaikka niitä ei enää käytetäkään kovin paljon, kannattaa silti opetella käyttämään niitä. Se on kätevää silloin, jos sinulle myönnetään esimerkiksi eksklusiivinen tarjous.\nMiten bonuskoodeja käytetään nettikasinoilla?\nBonuskoodilla voi lunastaa sellaisia etuja, joita ei tavallisesti saa käyttöönsä. Niitä voi käyttää esimerkiksi henkilökohtaisten etujen lunastamiseen. Samoin kampanjoissa, jotka ovat voimassa vain lyhyen aikaa, käytetään usein bonuskoodia.\nBonuskoodi ilmoitetaan selkeästi tarjouksen yhteydessä. Kun olet napannut itsellesi koodin talteen, mene kasinon kassalle. Syötä bonuskoodi sille varattuun kenttään ennen talletuksen tekemistä. Tee sitten talletus. Kasinobonus tai tarjous myönnetään pelitilillesi sen jälkeen.\nKannattaa aina lukea bonuksen ja tarjouksen bonusehdot huolellisesti läpi siltä varalta, että siellä piilee bonuskoodi.\nVaikka bonuskoodien käyttäminen on suhteellisen helppoa, se on kuitenkin vähenemässä. Bonuskoodit ovat erinomaisia eksklusiivisten tarjousten lunastamiseen. Se myös antaa pelaajille mahdollisuuden valita, haluavatko he käyttää bonuksen vai eivät.\nHuono puoli bonuskoodissa on kuitenkin se, että se saattaa unohtua helposti. Tällöin bonus jää saamatta ja se on todella kurjaa. Asiakaspalveluun voi olla tällaisissa tapauksissa yhteydessä ja pyytää apua tilanteen selvittämiseen.\nLisäksi bonuskoodit voivat olla vanhentuneita etenkin, jos kyseessä on vain lyhyt kampanja.\nMuutamat kasinot käyttävät bonuskoodeja: esimerkiksi Maltan lisenssin omaava 21.com Casinolla on käytössään koodi.\nLue aina huolellisesti kaikki bonusehdot läpi, jotta varmistut bonuskoodin olemassa olosta. Nappaa koodi talteen ja syötä se sille varattuun kenttään ennen talletusta. Vain hyvin harvoin bonuskoodi pitää syöttää talletuksen jälkeen.


Yllättääkö siniset? — valpperi\n15.8.2018 16:45 petteri ritala 15 kommenttia\nPolitiikan tutkijat ovat sitä mieltä, että sinisillä on isommat mahdollisuudet saada vaaleissa edustajia läpi, mitä gallupit näyttävät.\nMinäkin olen täällä arvioinut, että niin tunnettuja nimiä lähti persuista ja niin iso äänisaalis oli viime vaaleissa, että sen perusteella varmaan muutama menee läpi.\nPersuille se sitten taas on vaikempi paikka täyttää noiden lähteneiden ääniä, joten heille voi tulla iso pudotus galluppeihinkin nähden.\nUusimaa ratkaisee, ja tietysti Soini, ja näyttää siltä, että Soinin vaalipuheet ovat jo alkaneet :)\nPetri Kokko 15.8.2018 18:24\nNyt eletään niitä aikoja jolloin eduskuntavaaleihin vaikuttavat asetelmat alkavat isossa kuvassa hahmottua. Käännekohta on tapahtunut/tapahtumassa viimeisten parin viikon aikana ja aikaa vaaleihin on riittävästi. Joten ei se yllätys ole mikäli Siniset tekevät kelpo vaalituloksen.\nJuha-Pekka Kosonen 15.8.2018 18:35\nMutta mihin ihmeeseen suomalainen demokratia tarvitsee 2-3 kansanedustajan puoluetta, joka on liian pieni jopa apupuolueeksi?\nEdelleen, kuka idiootti enää äänestäisi Soinia?\npetteri ritala 15.8.2018 18:45\nEi kai niitä kukaan tarvitse, mutta parempi se on, että on vaihtoehtoja kaikille.\nKyllä Soinilla on melko vankka kannattajakunta, persujen piirissä tietysti kaihertaa, mutta monet pitävät hänen lepposasta tyylistä ja haukoista letkautuksista. Eihän niillä mitään virkaa ole, mutta äänestyspäätös onkin tunneasia monesti.\nNyt kun vielä tämä aborttiasia tuli pinnalle, niin Soinin kannattajille se on juuri oikea mielipide.\nNiin ja aika vähän tuota aborttiasiaa ovat persutkaan haukkuneet.\nPetri Kokko 15.8.2018 18:55\nTässä on nyt käymässä niin, että mainitsemasi 2-3 kansanedustajan puolue onkin isompi vaali-illan tuloslaskennan jälkeen.\nSeppo Lavikainen 16.8.2018 01:28\nEn ole silleen perehtynyt, mutta onko Osmo KOkko sinulle mitään sukua?\nToni Rintala 15.8.2018 19:50\n"Edelleen, kuka idiootti enää äänestäisi Soinia?"\nJoka vaaleissa ääniä saa Aku Ankkakin. Yhteensä jotain 16.000 ääntä menee satuolennoille ja kirkkoveneille.\nBörje Uimonen 15.8.2018 19:33\nUudeltamaalta voi mennä jopa kaksi läpi. Sinisten kannatuksella se on KOVA suoritus. Muualta ei varmaan ketään.\nJos ääni sinisille on persuilta pois, niin äänestäkää sitten vaikka sinisiä. Kunhan ei persua.\npetteri ritala 15.8.2018 20:03\nJos Soini lähtee niin kaksi varmaan menee läpi.\nMuualta on vaikeaa, riippuu tietysti vaaliliitoista, Lindström ehkä myös.\nRami Ovaskainen 16.8.2018 14:23\nSoini ei ole kovin varma läpimenijä. Se olisi oikeutettu loppu hänelle... viimeinen kokeilu ja "kansansa" hylkää hänet. Kaiken kusetuksen jälkeen oikeutettu kohtalo.\nMutta en usko Soinin todellakaan lähtevän nolaamaan itseään vieläkin enemmän. Hän ei uskaltautunut nolaamaan itseään edes Halla-ahoa vastaan (olisi hävinnyt kuten totesin kauan ennen tuota peliä) ja tuskin tähän viimeiseen taistoon lähtee. Jos lähtee, niin hyvät mahdollisuudet ettei tarpeeksi ihmisiä häntä äänestä. Mutta kuten jo totesin, ei Soinilla pokka riitä. Ja myös ymmärtänee että suuri mahdollisuus on ettei mene läpi.\nLindsröm jos täältä Kouvolasta lähtee ehdolle, niin lähden varmasti itsekin kentällä auttamaan vastapuolia ja tuskin olen ainut.\nJarmo Makkonen 15.8.2018 20:08\nLindström saa työttömien äänet.\npetteri ritala 15.8.2018 21:03\nVoi olla piukassa ne työttömien äänet\nAntti Brusi 15.8.2018 20:16\nYllättää tottakai. Ai muuten Ritala löytyykö hyllystäsi Henrik Ramsayn Purjehtijan muistelmat siis suomenkielinen painos. Minulla on yksi aika rispaantunut. Tarttis saada vierelle toinen...\npetteri ritala 15.8.2018 21:02\nMyyty kaikki, muita Ramsayta vaan jäljellä.\nAntti Brusi 15.8.2018 21:55\nHenrik Ramsay kirjoitti tuon kirjan 3/4 osaa ollessaan "sotasyyllisyysvankeudessa" ja loput vapauduttuaan. Lienee ainoa kirja jonka kirjoitti. Sommar ogh segel ruåttiksi. Harmi, että loppuivat varastostasi.\nPetri Pirskanen 15.8.2018 22:35\nRiippuu mitä odottaa heiltä! Iteäni ne ei yllätä, muutama pääsee läpi uudelta -maalta, ja muutamia sieltä täältä... Ehkä 5-7 yhteensä?\nPersut yllättää jopa minutkin mutta ei isosti.. sellainen 10%+ äänistä..


Cancúnin kokouksessa rakennettava luottamuspohjaa ilmastosovulle - Leo Stranius\nLuonto-Liitto, SAK, Akava ja kansalliset kehitys- ja ympäristöjärjestöt ovat tänään julkaisseet omat tavoitteensa Cancúnissa Meksikossa joulukuussa pidettävälle YK:n ilmastokokoukselle.\nIlmastosopimuksen tarve on järjestöjen mielestä edelleen ajankohtainen.\nOlennaista Cancúnissa on luottamuksen rakentaminen eri maaryhmien välille Kööpenhaminan ilmastokokouksen laihojen tulosten jälkeen. Kehittyneiden maiden, kuten Suomen, tulee osoittaa sitoutumisensa kansainväliseen sopimusprosessiin, ja viedä sitä eteenpäin poliittisella tahdolla ja joustavilla neuvotteluasemilla.\n– Sovitaan, että globaalit päästöt kääntyvät laskuun seuraavien viiden vuoden aikana\n– Sovitaan, että päästövähennykset toteutetaan oikeudenmukaisesti. Rikkailla mailla tulee olla suurin vastuu.\n– Sovitaan, että ilmastomuutokseen sopeutuminen tapahtuu oikeudenmukaisella tavalla, sillä vähäpäästöiseen yhteiskuntaan siirtymisellä voi olla kielteisiä vaikutuksia joidenkin ihmisten toimeentuloon ja työllistymiseen.\n– Teollisuusmaiden tulee sitoutua vähentämään kokonaispäästöjään 25-40 prosenttia vuoden 1990 tasosta vuoteen 2020 mennessä. Viimeistään Etelä-Afrikassa vuonna 2011 on sovittava tarkemmista säännöistä tähän liittyen.\n– Lisäksi tulee sopia suuntaviivoista, joiden pohjalta teollisuusmaat laativat hiilineutraalin toimintasuunnitelman vuoteen 2012 mennessä. Suunnitelmista tulee ilmetä maiden kehityskulku vuoteen 2050 saakka.\n– Myös kehitysmaiden tulee sitoutua laatimaan ilmastonmuutoksen kestävät, matalahiiliseen yhteiskuntaan tähtäävät toimintasuunnitelmat.\n– Luottamuksen rakentamisen kannalta rahoituksen varmistaminen on tärkeää. Kööpenhaminassa tehtyjä lyhyen aikavälin ja pitkän aikavälin rahoitussitoumuksia tulee viedä eteenpäin Cancúnissa. Rahoituksen tulee olla ns. uutta eikä sitä tule laskea osaksi kehitysyhteistyömäärärahoja ja -tavoitteita (0,7 % BKT:stä).\n– Cancúnissa tulee sopia tulevan sopimuksen laillisesta muodosta.\nKategoriat Ilmastopolitiikka, Luonto-Liitto, Yhteiskunta, Ympäristöpolitiikka Avainsanat Cancun, Ilmastokokous Artikkelien selaus\nYksi kommentti artikkeliin ”Cancúnin kokouksessa rakennettava luottamuspohjaa ilmastosovulle”


Miehet kertovat: Tällainen miehen tulisi olla! – Stara\nMiehet kertovat: Tällainen miehen tulisi olla!\nViihdeuutiset 17.2.2017, 22:30 · Annukka Heikkilä\nSoulPancake-kanava julkaisi YouTube-videon, jossa miehet pohtivat sitä millainen miehen tulisi olla. Monilla voi olla sellainen oletus, että mies on aina se, joka osaa automattisesti kodissa remonttihommat, vaihtaa auton renkaat, tappaa pelottavat hyönteiset ja pitää toimintaelokuvien sankareita omina esikuvinaan. Kaikki miehet eivät kuitenkaan sovi tähän muottiin.\nMiehille sanotaan liian usein, että he eivät saisi itkeä ja heidän tulisi miehistyä ja kestää tyttöjä paremmin kipua esimerkiksi kaatuessaan. Miehet kuitenkin ihmettelevät sitä, minkä vuoksi he eivät saisi näyttää muille sitä, että heihin sattuu. Miehet kokevat paineita myös siitä, että heidän tulisi olla voimakkaita, koska se on myös merkki siitä, että on miehekäs mies.